Lovćen film
Lovćen film je preduzeće za proizvodnju filmova, kasnije i sa svojom tehničkom bazom i distribucijom, osnovano marta 1949. godine u crnogorskom Cetinju. Godine 1951. u maju mesecu, ovo preduzeće proizvelo je prvi film, dokumentarnu reportažu o kongresu fiskulturnika, a oktobra 1955. snimljen je i prvi dugometražni igrani film o lažnom caru Šćepanu Malom, „Lažni car“ u režiji Velimira Stojanovića. 

Od svoga prvog filma, 1951. pa do 1965. godine, kada je prestao da postoji, „Lovćen film“ je razvio značajnu delatnost, na samom početku na području dokumentarnog, a kasnije i dugometražnog igranog filma. Neki od filmova predstavljaju zapažena dostignuća u jugoslovenskoj kinematografiji. U prvom redu, to su neka od ostvarenja reditelja Velimira Stojanovića („Njegoš“, 1951., „Mrtvi grad“, 1952., „Utkani tokovi“, 1954., trilogija „Za život“, 1953., koji je i prvi jugoslovenski eksperimentalni film), a zatim i mnogi drugi.

Produkcija filmova 
 1955. - Lažni car 
 1956. - U mreži 
 1956. - Zle pare 
 1957. - Krvava košulja 
 1958. - Tri koraka u prazno 
 1960. - Dan četrnaesti
 1961. - Ne diraj u sreću 
 1961. - Nebeski odred 
 1963. - Muškarci 
 1965. - Provereno min njet

Nastanci 1949.
Prestanci 1965.
Jugoslavenske filmske kompanije
Crnogorska kinematografija